section_heading: Popularizacija akcijskog filma
paragraph_text: Na Zapadu su tijekom 1920-ih i 1930-ih godina pustolovne filmove popularizirali glumci kao što su Douglas Fairbanks (1883. – 1939.) i Errol Flynn (1909. – 1959.), ali su okruženja obično bila povijesna. Fenomenalni uspjeh serijala o Jamesu Bondu u 60-ima i 70-ima pomogao je popularizirati koncept modernog akcijskog filma. Rani filmovi o Bondu karakterizirali su brzi rezovi, automobilske potjere, šakački obračuni i još razrađenije akcijske sekvence. Serijal je predstavio i domišljatog heroja koji je spreman onesposobiti zlikovce s unaprijed pripremljenom rečenicom koja obično uključuje samo jednu riječ.